ইসমাঈল(আ.)কে আরব দেশে রেখে আসা হয়েছিল তার স্বপক্ষে অমুসলিম উৎস থেকে বেশ কিছু প্রমাণ দেওয়া যায়। ইহুদিদের তাওরাতের[29] সর্বপ্রথম আরবি অনুবাদক হচ্ছেন কিংবদন্তি র‍্যাবাই সাদিয়া গাওন (Saadia Gaon/Rasag)।[30] তাকে সর্বকালের সর্বশ্রেষ্ঠ ইহুদি পণ্ডিতদের একজন গণ্য করা হয়। মূল হিব্রুর সমজাতীয় আরবি শব্দ নির্বাচনের জন্য তিনি ছিলেন শ্রেষ্ঠতম ব্যক্তি। বাইবেলে আরব জাতির আদি পুরুষ কাহতানের (ইংরেজি অনুবাদে Joktan) [31] বংশধরদের অর্থাৎ আরব জাতির আবাসস্থল হিসাবে বলা হয়েছে পূর্বের পাহাড়ের দিকে মেশা (Mesha) থেকে সেফার (Sephar) পর্যন্ত অঞ্চলকে।[32] সাদিয়া গাওনের তাওরাতের আরবি অনুবাদে (الترجمة العربية للتوراة) এই জায়গা দুটোকে মক্কা (مكة) ও মদীনা (مدينة) বলে অনুবাদ করা হয়েছে।[33] সংশ্লিষ্ট অংশের অনুবাদ করা হয়েছে :